[pic] | EUROOPA KOMISJON |

Brüssel 25.11.2010

KOM(2010) 693 lõplik

2010/0336 (NLE)

Ettepanek:

NÕUKOGU MÄÄRUS (EL) nr […]/2011,

millega määratakse kindlaks teatavate Musta mere kalavarude püügivõimalused 2011. aastaks

SELETUSKIRI

ETTEPANEKU TAUST

110

- Ettepaneku põhjused ja eesmärgid

Kooskõlas nõukogu 20. detsembri 2002. aasta määrusega (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) soovitakse ühise kalanduspoliitikaga tagada vee-elusressursside kasutamine säästvates majandus-, keskkonna- ja sotsiaalsetes tingimustes. Tähtis vahend nende eesmärkide saavutamiseks on iga-aastane lubatud kogupüüki (TAC), kvoote ja püügikoormuse piiranguid hõlmav kalapüügivõimaluste kinnitamine.

Käesoleva ettepaneku eesmärk on kindlaks määrata liikmesriikide 2011. aasta kalapüügivõimalused seoses majanduslikult kõige tähtsamate Musta mere kalavarudega. 20

- Üldine taust

Komisjoni teatises, mis käsitleb arutelu 2011. aasta kalapüügivõimaluste üle (KOM(2010) 241 (lõplik)), kirjeldatakse ettepaneku tausta.

Kalanduse teadus-, tehnika- ja majanduskomitee (STECF) edastab 2010. aasta novembris teaduslikud nõuanded püügivõimaluste kohta Mustas meres 2011. aastal.

Käesolevas ettepanekus on üks osa, mis on oluline Musta mere kalanduspiirkondade haldamisel 2011. aastal ja milles kehtestatakse lubatud kogupüük ja kvoodid.

- 130 Ettepaneku valdkonnas kehtivad õigusnormid

Kalapüügivõimalusi ja nende eraldamist liikmesriikidele reguleeritakse kord aastas. Viimati on vastu võetud nõukogu 27. novembri 2009. aasta määrus (EÜ) nr 1287/2009, millega määratakse kindlaks teatavate Musta mere kalavarude suhtes kohaldatavad püügivõimalused ning nendega seotud tingimused 2010. aastaks.

- Kooskõla Euroopa Liidu muude põhimõtete ja eesmärkidega

Esitatud meetmed on kooskõlas ühise kalanduspoliitika eesmärkide ja eeskirjadega ning liidu säästva arengu poliitikaga.

KONSULTEERIMINE HUVITATUD ISIKUTEGA JA MÕJU HINDAMINE

- Eksperdiarvamuste kogumine ja kasutamine

Peamised organisatsioonid/eksperdid, kellega on konsulteeritud

Teadusorganisatsioon, kellega konsulteeriti, on kalanduse teadus-, tehnika- ja majanduskomitee (STECF).

Euroopa Liit taotleb igal aastal STECFilt teadusnõuandeid tähtsate kalavarude kohta. Nõuanded hõlmavad eeldatavasti kogu Musta mere kalavaru, mille kohta esitatakse lubatud kogupüük.

- Konsulteerimine huvitatud isikutega

Huvitatud isikutega konsulteeriti komisjoni teatise kaudu, mis käsitleb arutelu 2011. aasta kalapüügivõimaluste üle. STECF esitab ettepaneku teadusliku põhjenduse.

- Mõju hindamine

Kuni teadusnõuannete saamiseni võivad kavandatud meetmed rakendamise korral muuta ELi laevade kalapüügivõimalusi püügimahtude osas Mustal merel.

Ettepanek ei kajasta mitte ainult lühiajalisi probleeme, vaid on ka osa pikaajalisest strateegiast, mille puhul kalapüüki kohandatakse pikemas perspektiivis järk-järgult säästva tasemeni.

Ettepaneku strateegia järgimine võib seega viia keskmises või pikas perspektiivis kalapüügivõimaluste vähenemiseni, kuid pikas perspektiivis stabiilsete või suurenevate kvootideni. Seega oodatakse strateegia pikaajalise tulemusena kalandustegevuse kohandamisest tulenevat väiksemat keskkonnamõju ning püsivat või kasvavat lossimismahtu. Pikas perspektiivis suureneb kalandustegevuse stabiilsus.

ETTEPANEKU ÕIGUSLIK KÜLG

- Kavandatud meetmete kokkuvõte

Ettepanekus sätestatakse püügipiirangud, mida kohaldatakse ELi püügipiirkondades ja rahvusvahelistes püügipiirkondades, kus tegutsevad ELi kalalaevad, et saavutada ühise kalanduspoliitika eesmärk tagada kalapüügi bioloogiliselt, majanduslikult ja sotsiaalselt jätkusuutlik maht.

- Õiguslik alus

Euroopa Liidu toimimise lepingu artikli 43 lõige 3.

- Subsidiaarsuse põhimõte

Ettepanek tehakse liidu ainupädevusse kuuluvas valdkonnas, millele on osutatud Euroopa Liidu toimimise lepingu artikli 3 lõike 1 punktis d. Subsidiaarsuse põhimõtet seetõttu ei kohaldata.

- Proportsionaalsuse põhimõte

Ettepanek on proportsionaalsuse põhimõttega kooskõlas järgmistel põhjustel.

Ühine kalanduspoliitika on ühine kogu liidule. Vastavalt Euroopa Liidu toimimise lepingu artikli 43 lõikele 3 on nõukogul kohustus võtta vastu meetmed kalapüügivõimaluste kehtestamise ja eraldamise kohta.

Nõukogu asjakohase määrusega eraldatakse liikmesriikidele kalapüügivõimalused. Võttes arvesse määruse (EÜ) nr 2371/2002 artikli 20 lõiget 3, on liikmesriikidel otsustusvabadus nende püügivõimaluste jaotamisel piirkondadele või ettevõtjatele. Seega on liikmesriikidel piisavalt suured võimalused neile eraldatud püügivõimaluste kasutamise sotsiaalse ja/või majandusliku mudeli valikul.

Käesolev ettepanek ei sisalda liikmesriikide jaoks uusi finantskohustusi. Sellise määruse võtab nõukogu vastu igal aastal ning selle rakendamiseks vajalikud avalikud ja eraõiguslikud vahendid on juba olemas.

- Vahendi valik

Kavandatav vahend: määrus.

Tegemist on ettepanekuga kalavarude majandamiseks Euroopa Liidu toimimise lepingu artikli 43 lõike 3 alusel ja kooskõlas nõukogu määruse (EÜ) nr 2371/2002 artikliga 20.

MÕJU EELARVELE

Ettepanek ei mõjuta ELi eelarvet.

TÄIENDAV TEAVE

- Lihtsustamine

Ettepanekuga ei kaasne lihtsustamine.

- Ülevaatamis-/läbivaatamis-/aegumisklausel

Ettepanek käsitleb iga-aastast määrust 2011. aasta kohta ega sisalda seetõttu läbivaatamisklauslit.

- Üksikasjalik selgitus

Ettepanekuga määratakse kindlaks liikmesriikide 2011. aasta kalapüügivõimalused seoses teatavate Musta mere kalavarude ja kalavarurühmadega.

Teaduslik nõuanne esitatakse alles novembris. Selle ajani esitatakse lubatud kogupüük „pro memoriam” (pm). Nõuande saamisel lisatakse arvud, mis kajastavad teaduslikku nõuannet.

Liikmesriikidele eraldatud lubatud kogupüügi tasemed ja kvoodid esitatakse lisas.

2010/0336 (NLE)

Ettepanek:

NÕUKOGU MÄÄRUS (EL) nr […]/2011,

millega määratakse kindlaks teatavate Musta mere kalavarude püügivõimalused 2011. aastaks

EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artikli 43 lõiget 3,

võttes arvesse komisjoni ettepanekut

ning arvestades järgmist:

1. Aluslepingu artikli 43 lõike 3 kohaselt võtab nõukogu komisjoni ettepaneku põhjal vastu meetmed kalapüügivõimaluste kehtestamise ja eraldamise kohta.

2. Määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta)[1] kohaselt tuleb kehtestada meetmed, mis reguleerivad juurdepääsu vetele ja kalavarudele ning säästva kalandustegevuse, võttes arvesse kättesaadavat teaduslikku nõuannet ning eelkõige kalanduse teadus-, tehnika- ja majanduskomitee (STECF) koostatud aruannet.

3. Nõukogu on kohustatud vastu võtma meetmed kalapüügivõimaluste kehtestamise ja eraldamise kohta kalavaru või kalavarurühma kaupa ja vastavalt vajadusele ka teatavad püügivõimalustega funktsionaalselt seotud tingimused. Kalapüügivõimalused tuleks jaotada liikmesriikide vahel nii, et kõikidele liikmesriikidele oleks tagatud kõikide kalavarude ja kalandustegevuse suhteline stabiilsus ning võttes asjakohaselt arvesse määruses (EÜ) nr 2371/2002 kehtestatud ühise kalanduspoliitika eesmärke.

4. Lubatud kogupüük tuleks kehtestada olemasoleva teadusliku nõuande põhjal ning arvestades bioloogilisi ja sotsiaal-majanduslikke aspekte ning tagades samal ajal eri kalandussektorite õiglase kohtlemise ja pidades ka silmas arvamusi, mis on esitatud sidusrühmadega toimunud konsultatsioonide käigus.

5. Käesolevas määruses kehtestatud püügivõimaluste kasutamine toimub vastavalt nõukogu 20. novembri 2009. aasta määrusele (EÜ) nr 1224/2009 (millega luuakse ühenduse kontrollisüsteem ühise kalanduspoliitika eeskirjade järgimise tagamiseks)[2], eelkõige selle artiklitele 33 ja 34, mis käsitlevad püügi ja püügikoormuse registreerimist ning andmete edastamist kalapüügivõimaluste ammendumise kohta. Seetõttu on vaja täpsustada koodid, mida liikmesriigid kasutavad komisjonile andmete saatmisel käesoleva määrusega hõlmatud kalavarude lossimise kohta.

6. Nõukogu 6. mai 1996. aasta määruse (EÜ) nr 847/96 (millega kehtestatakse lubatud kogupüükide (TAC) ja kvootide haldamise täiendavad tingimused ühest aastast teise ülekandmisel)[3] artikli 2 kohaselt on vaja kindlaks määrata varud, mille suhtes kohaldatakse erinevaid määruses osutatud meetmeid.

7. ELi kaluritele elatusvahendite tagamiseks on tähtis avada kõnealused püügipiirkonnad 1. jaanuaril 2011,

ON VASTU VÕTNUD KÄESOLEVA MÄÄRUSE:

I PEATÜKK Reguleerimisala ja mõisted

Artikkel 1 Sisu

Käesoleva määrusega kehtestatakse teatavate Musta mere kalavarude püügivõimalused 2011. aastaks.

Artikkel 2 Reguleerimisala

Käesolevat määrust kohaldatakse ELi laevade suhtes, mis püüavad kala Mustal merel.

Artikkel 3 Mõisted

Käesolevas määruses kasutatakse järgmisi mõisteid:

a) „GFCM” – Vahemere üldine kalanduskomisjon;

b) „Must meri” – GFCMi geograafiline allpiirkond vastavalt otsusele GFCM/33/2009/2;

c) „ELi laev” – liikmesriigi lipu all sõitev ja liidus registreeritud kalalaev;

d) „lubatud kogupüük (TAC)” – igast kalavarust aastas püüda lubatav kogus;

e) „kvoot” – liidule, liikmesriigile või kolmandale riigile eraldatud osa lubatud kogupüügist;

II PEATÜKKKalapüügivõimalused

Artikkel 4 Lubatud kogupüük ja selle jaotamine

Lubatud kogupüük, kõnealuste lubatud kogupüügi tasemete jaotus liikmesriikide vahel ning vajaduse korral nendega funktsionaalselt seotud tingimused on esitatud lisas.

Artikkel 5 Püügivõimaluste jaotamist käsitlevad erisätted

Käesolevas määruses sätestatud kalapüügivõimalused jaotatakse liikmesriikide vahel nii, et see ei piira:

a) määruse (EÜ) nr 2371/2002 artikli 20 lõike 5 kohast kalapüügivõimaluste vahetamist;

b) määruse (EÜ) nr 1224/2009 artikli 37 kohast ümberjaotamist;

c) määruse (EÜ) nr 847/96 artikli 3 kohast lubatud lisakoguste lossimist;

d) määruse (EÜ) nr 847/96 artikli 4 kohast koguste peatamist;

e) määruse (EÜ) nr 1224/2009 artiklite 37, 105 ja 107 kohaseid mahaarvamisi.

Artikkel 6 Saagi ja kaaspüügi lossimise tingimused

Kalavarusid, mille suhtes on kehtestatud püügi piirnormid, võib pardal hoida või laevalt lossida ainult juhul, kui:

a) saagi on püüdnud sellise liikmesriigi laevad, millel on kvoot, ning kõnealune kvoot ei ole ammendatud; või

b) saak moodustab osa liidule kuuluvast püügiosast, mis ei ole kvootidena liikmesriikide vahel ära jaotatud, ning kõnealune liidu kvoot ei ole ammendatud.

III PEATÜKKLõppsätted

Artikkel 7 Andmete edastamine

Kui liikmesriigid saadavad komisjonile püütud kalavarude koguste lossimisandmeid määruse (EÜ) nr 1224/2009 artiklite 33 ja 34 kohaselt, tuleb selleks kasutada käesoleva määruse lisas sätestatud kalavarude koode.

Artikkel 8 Jõustumine

Käesolev määrus jõustub järgmisel päeval pärast selle avaldamist Euroopa Liidu Teatajas .

Määrust kohaldatakse alates 1. jaanuarist 2011.

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja

LISA

ELi kalalaevade püügi piirnormid lubatud kogupüügiga piirkondades kalaliikide ja piirkondade kaupa

Järgmistes tabelites sätestatakse kalavarude kaupa lubatud kogupüük ja kvoodid (eluskaalu tonnides) ning vajaduse korral nendega funktsionaalselt seotud tingimused.

Kalavarudele viidatakse liikide ladinakeelsete nimetuste tähestikulises järjekorras. Käesoleva määruse kohaldamisel kasutatakse järgmist ladinakeelsete nimetuste ja tavanimetuste vastavustabelit.

Teaduslik nimetus | Kolmetäheline kood | Tavanimetus |

Psetta maxima | TUR | Harilik kammeljas |

Sprattus sprattus | SPR | Kilu |

Liik: | harilik kammeljas | Püügipiirkond: | Must meri |

Psetta maxima | TUR/F3742C. |

Bulgaaria | pm | (1)(2)(3) (4) | Ennetuslik TAC Ei kohaldata määruse (EÜ) nr 847/96 artiklit 3. Ei kohaldata määruse (EÜ) nr 847/96 artiklit 4. |

Rumeenia | pm | (1)(2)(3) (4) |

EL | pm | (1)(2)(3) (4) |

TAC | Ei kohaldata |

_________ |

(1) Järgmisel tingimusel: kalapüük pole lubatud enne 15. veebruari 2011. Enne 15. veebruari 2011 muudest püügipiirkondadest saadud kaaspüük lossitakse ja lossitud kogused arvatakse asjaomastest kvootidest maha. (2) Järgmisel tingimusel: kalandustegevus ei ole lubatud 15. aprillist 15. juunini. (3) Järgmisel tingimusel: hariliku kammelja püügiks kasutatava põhjapüügivõrgu võrgusilma väikseim lubatud suurus on 400 mm. (4) Järgmisel tingimusel: lossitava kala lubatud alammõõt on 45 cm, mis on mõõdetud vastavalt määruse (EÜ) nr 850/98 artiklile 18. Kõik püütud kalad, mis vastavad lossitava kala alammõõdule või on sellest suuremad, tuleb lossida ja lossitud kogused asjaomastest kvootidest maha arvata. |

Liik: | Kilu | Püügipiirkond: | Must meri |

Sprattus sprattus | SPR/F3742C |

Bulgaaria | pm | Ennetuslik TAC Ei kohaldata määruse (EÜ) nr 847/96 artiklit 3. Ei kohaldata määruse (EÜ) nr 847/96 artiklit 4. |

Rumeenia | pm |

EL | pm |

TAC | Ei kohaldata |

_________ |

[1] EÜT L 358, 31.12.2002, lk 59.

[2] ELT L 343, 22.12.2009, lk 1.

[3] EÜT L 115, 9.5.1996, lk 3.